《沈德和使君生辰四首》
宋代·陈棣

化工有至仁，嘘为三月春。
宁知清淑气，回薄在兹辰。
兹辰亦何有，璇霄见老人。
黄堂沸笙箫，宴席方横陈。
宝觞酌流霞，艳歌飞梁尘。
未尝王母桃，敢荐蒙庄椿。
贱子今何幸，明时识凤麟。
马曹宁寄傲，鼠技屡迷津。
尚容东郭吹，敢效西子颦。
誓将顽钝质，埏埴烦陶钧。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。